Htio prevariti Nasrudin hodžu
Nekakav mudrac čuo za Nasrudin hodžu, da ga niko ne može prevariti. Ele, i on pošao, da ga nadmudri. Dođe u kasabu, gdje je tada živio Nasrudin, i nađe u jednom sokaku, gdje nekakav čovo drži na leđima gotovo strušen duvar.

- Znaš, ti emšerija, gdje je Nasrudin hodžina kuća? - pita ovoga mudrac.

- Znam ja, - odvrati ovaj, - de mi ovaj duvar pridrži, da se ne svali, ja ću ti ga sad dovesti.

- Taman! - i mudrac se odmah sagne pod duvar, a ovaj ode.

Drži tako duvar sat-dva-tri, dosadilo mu, a onoga nikad s hodžom.

Neko tako naišao, pa ga pito, što duvar drži. Mudrac mu sve kaza.

- E, moj brate, taj, što te je ostavio tu, bio je glavom Nasrudin hodža.

Hrvatske narodne priče